Masheñneshacha' ñam̃a noc̈haneshacha' amach sesasare'tanna'tatsto . T̃arro'mar ñerra'm esesha' sasare'tene' pamo'ts , amapa' ñeñt̃ tompare'tene' pamo'tspa' po'ñoc̈hpa' o' achm̃are'tan ñam̃a Yompor po'ñoñ ñeñt̃ atet̃ anaret̃ . ( T̃arro'mar Yompor po'ñoñ ñeñt̃ atet̃ anaret̃pa' atet̃ oten , yemorrentanna'tepa'ch allohueney . ) T̃arro'mar ñetpa' c̈hach otenapuetañ Yompor po'ñoñ ñeñt̃ atet̃ anaret̃pa' ñato' amat̃e' es sherbeno . T̃arraña ñerra'm esempo atet̃ yepenapa' c̈hach yottena ñerra'mrrat̃e' yañeña e'ñe es eñotuets . T̃arraña ñeñt̃pa' ama att̃eyaye . Añña pocte' c̈hocmach yame'ñya Yompor po'ñoñ ñeñt̃ atet̃ anuaret̃ .
